Amy Poehler

Amy Meredith Poehler (; lahir 16 September 1971) merupakan pelakon, artis suara, pelawak, pengarah, penerbit, dan penulis Amerika Syarikat. Selepas belajar improv di Bandar Raya Chicago dan ImprovOlympic di awal 1990-an, beliau berhijrah ke New York City pada tahun 1996 untuk menjadi sebahagian daripada kumpulan komedi improvisasi Brigade Upright Citizens. Aksi kumpulan itu menjadi siri komedi lakaran setengah jam di Comedy Central pada tahun 1998. Bersama ahli-ahli kumpulan komedi lain, Poehler ialah pengasas Upright Citizens Brigade Theatre.

Beliau terkenal dengan watak Leslie Knope lakonannya dalam sitkom NBC Parks and Recreation, yang mana beliau memenangi Anugerah Golden Globe untuk Pelakon Terbaik dalam Siri Muzik atau Komedi Televisyen pada tahun 2014 dan Anugerah Pilihan Kritikan untuk Pelakon Terbaik dalam Siri Komedi pada tahun 2012. Poehler ialah ahli  barisan pelakon dalam siri televisyen NBC Saturday Night Live dari 2001 hingga 2008 dan menjadi penasihat utama SNL's Weekend Update pada tahun 2004 bersama rakannya, Tina Fey. Beliau juga dikenali kerana meminjamkan suara Joy dalam filem Inside Out, Sally O'Malley dari adaptasi filem Horton Hears a Who!, Bessie Higgenbottom dalam siri Nickelodeon 2008-2011, The Mighty B! dan Homily Clock dari alihsuara Amerika-British dari The Secret World of Arrietty.

Poehler berkhidmat sebagai penerbit eksekutif sitkom Amerika-Sweden Welcome to Sweden, bersama adiknya Greg. Beliau juga merupakan penerbit eksekutif Broad City yang disiarkan di Comedy Central, dan muncul dalam episod akhir musim pertama. Sejak Ogos 2015, beliau telah berkhidmat sebagai penerbit eksekutif dalam siri asal Hulu Difficult People, yang mempersembahkan bekas bintang sampingan Parks and Recreation Billy Eichner dan pelawak Julie Klausner, yang terakhir adalah pencipta rancangan tersebut. Pada Disember 2015, Poehler menerima bintang di Hollywood Walk of Fame untuk sumbangannya di televisyen. Calon Anugerah Emmy Primetime 18 kali, beliau memenangi Anugerah Emmy Primetime 2016 untuk Pelakon Tetamu Cemerlang dalam Siri Komedi untuk Saturday Night Live.

Kehidupan awal
Poehler dilahirkan di Newton, Massachusetts, kepada guru sekolah Eileen dan William Poehler. Adiknya, Greg, merupakan seorang pelakon dan penerbit. Beliau dibesarkan berdekatan Burlington. Beliau dibesarkan dalam kepercayaan Katolik, dan tamat belajar di Sekolah Tinggi Burlington pada 1989.

Semasa belajar di Kolej Boston, Poehler merupakan ahli kumpulan komedi improvisasi My Mother's Fleabag. Beliau tamat belajar di Kolej Boston dengan mendapat ijazah sarjana di dalam media dan komunikasi pada 1993 dan berpindah ke Chicago, di mana beliau mengikuti kumpulan rombongan Second City bersama rakan karib dan pelakon Tina Fey. Beliau juga belajar bersama Del Close di ImprovOlympic.

Kehidupan peribadi 
Poehler berkahwin dengan pelakon Will Arnett pada 29 Ogos 2003, dan mempunyai peranan berulang pada siri Arrested Development sebagai isteri watak Arnett Gob Bluth. Mereka juga memainkan pasukan luncur ais bersaudara dalam filem 2007, Blades of Glory, dan muncul bersama-sama dalam Horton Hears a Who!, On Broadway, Spring Breakdown, KIDSCITY: The Village Dome of Kids dan Monsters vs. Aliens, bersama-sama dengan Arnett yang mempunyai penampilan tetamu di Parks and Recreation. Kedua-duanya juga menyumbangkan suara dalam The Secret World of Arrietty.

Poehler dan Arnett mempunyai dua anak lelaki: Archie (lahir Oktober 2008) dan Abel (lahir Ogos 2010). Poehler dan Arnett mengumumkan pada 6 September 2012 bahawa mereka berpisah. Arnett memfailkan perceraian pada 8 April 2014. Perceraian itu dimuktamadkan pada 29 Julai 2016.

Filemografi

Bibliografi

Penghargaan

Rujukan

Pautan luar

 

Kelahiran 1971
Orang hidup
Pelakon wanita Amerika Syarikat
Pelawak Amerika Syarikat
Pengarah filem Amerika Syarikat
Pelakon suara Amerika Syarikat
Penerbit filem Amerika Syarikat
Penulis Amerika Syarikat